Meddelelse fra EFTA-Tilsynsmyndigheden i henhold til artikel 4, stk. 1, litra a), i den retsakt, der omtales i punkt 64a i bilag XIII til EØS-aftalen (Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet)

Indførelse af forpligtelse til offentlig tjeneste hvad angår ruteflyvning mellem Røst-Bodø og Fagernes-Oslo

(1999/C 340/12)

Røst-Bodø

1. INDLEDNING

I medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet (http://europa.eu.int/eur-lex/en/lif/dat/en_392R2408.html) har Norge besluttet at indføre forpligtelse til offentlig tjeneste pr. 1. april 2000, hvad angår ruteflyvning på følgende rute:

Røst-Bodø

2. FORPLIGTELSEN TIL OFFENTLIG TJENESTE OMFATTER FØLGENDE:

2.1. Hyppighed, pladskapacitet, ruteføring og fartplaner

Kravene gælder året rundt. Forpligtelsen omfatter daglig flyvning i begge retninger.

Hyppighed

- Mindst to daglige returflyvninger mandag-fredag og mindst to returflyvninger lørdag-søndag kombineret.

Pladskapacitet

- I begge retninger skal tilbydes mindst 150 pladser mandag-fredag kombineret og mindst 30 pladser lørdag-søndag kombineret.

- Hvis antallet af solgte pladser i perioden 1. januar til 30. juni eller 1. august til 30. november udgør over 70 % af det samlede antal tilbudte pladser, skal luftfartsselskabet øge pladskapaciteten i overensstemmelse med bestemmelserne fastsat af Norges transport- og kommunikationsministerium angivet i bilaget til denne meddelelse.

- Hvis antallet af solgte pladser i perioden 1. januar til 30. juni eller 1. august til 30. november er lavere end 35 % af det samlede antal tilbudte pladser, kan luftfartsselskabet reducere pladskapaciteten i overensstemmelse med bestemmelserne fastsat af Norges transport- og kommunikationsministerium angivet i bilaget til denne meddelelse.

Ruteføring

- I begge retninger skal mindst en af de krævede daglige flyvninger mandag-fredag og mindst en af de krævede flyvninger lørdag-søndag kombineret være uden mellem-landing.

Fartplaner

Der skal tages hensyn til det offentlige lufttransportbehov.

Mindst en daglig flyvning skal planlægges, så der er tilslutning til flyruten Bodø-Oslo.

Endvidere gælder følgende for de krævede flyvninger mandag-fredag (tiderne er angivet i lokal tid):

- Første ankomst i Bodø inden kl. 10.30 og sidste afgang fra Bodø efter kl. 16.30.

2.2. Flykategori

På de krævede flyvninger skal der anvendes fly godkendt til mindst 15 passagerer.

Luftfartsselskabernes opmærksomhed henledes især på de tekniske og driftsmæssige betingelser, der gælder for lufthavnene, herunder kort start- og landingsbane i Røst. Yderligere oplysninger fås ved henvendelse til: Luftfartstilsynet (Civil Aviation Authority) , Postboks 8050 Dep , N - 0031 Oslo , tlf. (47-23) 31 78 00.

2.3. Billetpriser

- Basisprisen for en enkeltbillet (fuldt fleksibel) må i det driftsår, der starter den 1. april 2000, ikke overstige 705 NOK.

- For hvert efterfølgende driftsår skal maksimumspriserne reguleres den 1. april i overensstemmelse med forbrugerprisindekset i den tolvmåneders periode, der slutter den 15. februar samme år, offentliggjort af Norges Statistik

(http://www.ssb.no/www-open/english/statistics_by_subject/).

- Luftfartsselskabet skal overholde de til enhver tid gældende aftaler om indenrigsflyvning og skal tilbyde de rabatter, som indgår i disse aftaler.

- Der skal tilbydes sociale rabatter i henhold til gældende praksis.

2.4. Kontinuitet

Antallet af flyvninger, der annulleres af årsager, som direkte kan tilskrives luftfartsselskabet, må ikke overskride 1,5 % af det planlagte antal flyvninger på årsbasis.

2.5. Samarbejdsaftaler

Efter en licitationsprocedure, der begrænser adgangen til ruten Røst-Bodø til et enkelt luftfartsselskab, gælder følgende betingelser:

Billetpriser

- Alle tilslutningsbilletpriser til/fra andre flyruter skal tilbydes på lige vilkår for alle luftfartsselskaber.

- Der kan hverken optjenes eller indløses bonuspoint fra bonusordninger.

Transfer-betingelser

- Alle betingelser opstillet af luftfartsselskabet i forbindelse med transfer af passagerer til eller fra andre luftfartsselskabers ruter, herunder tilslutningstider og gennemgående check-in af billetter og bagage, bør være objektive og ikke-diskriminerende.

3. ANDET

Denne forpligtelse til offentlig tjeneste erstatter forpligtelsen offentliggjort som nr. (6) i De Europæiske Tidende Fællesskabers Tidende C 141 af 20. maj 1999.

4.

Yderligere oplysninger fås ved henvendelse til: Ministry of Transport and Communications PO Box 8010 Dep N - 0030 Oslo Tlf. (47-22) 24 82 41 Fax (47-22) 24 95 72.

Dokumentationen er også tilgængelig på Internet:

http://www.odin.dep.no/sd/publ/publ.html/

Fagernes-Oslo

1. INDLEDNING

I medfør af artikel 4. stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet (http://europa.eu.int/eur-lex/en/lif/dat/en _392R2408.html) har Norge besluttet at indføre forpligtelse til offentlig tjeneste pr. 1. april 2000, hvad angår ruteflyvning på følgende rute:

Fagernes-Oslo

2. FORPLIGTELSEN TIL OFFENTLIG TJENESTE OMFATTER FØLGENDE:

2.1. Hyppighed, pladskapacitet, ruteføring og fartplaner

Kravene gælder året rundt. Forpligtelsen omfatter daglig flyvning i begge retninger, bortset fra lørdag.

Hyppighed

- Hvis der anvendes luftfartøj godkendt til 30 passagerer eller derover, skal der foretages mindst en returflyvning dagligt mandag-fredag og mindst en returflyvning søndag.

- Hvis der anvendes luftfartøj godkendt til mindst 15 og højst 29 passagerer, skal der foretages mindst to returflyvninger dagligt mandag-fredag og mindst to returflyvninger lørdag-søndag kombineret.

Pladskapacitet

- I begge retninger skal tilbydes mindst 150 pladser mandag-fredag kombineret og mindst 30 pladser lørdag-søndag kombineret.

- Hvis antallet af solgte pladser i perioden 1. januar til 30. juni eller 1. august til 30. november udgør over 70 % af det samlede antal tilbudte pladser, skal luftfartsselskabet øge pladskapaciteten i overensstemmelse med bestemmelserne fastsat af Norges transport- og kommunikationsministerium angivet i bilaget til denne meddelelse.

- Hvis antallet af solgte pladser i perioden 1. januar til 30. juni eller 1. august til 30. november er lavere end 35 % af det samlede antal tilbudte pladser, kan luftfartsselskabet reducere pladskapaciteten i overensstemmelse med bestemmelserne fastsat af Norges transport- og kommunikationsministerium angivet i bilaget til denne meddelelse.

Ruteføring

- De krævede flyvninger skal være uden mellemlanding.

Fartplaner

Der skal tages hensyn til det offentlige lufttransportbehov.

Endvidere gælder følgende for de krævede flyvninger mandag-fredag, når der anvendes luftfartøj godkendt til mindst 15 og højst 29 passagerer:

- I begge retninger med første ankomst inden kl. 10.00 og sidste afgang efter kl. 16.00.

2.2. Flykategori

På de krævede flyvninger skal der anvendes fly godkendt til mindst 15 passagerer.

Luftfartsselskabernes opmærksomhed henledes især på de tekniske og driftsmæssige betingelser, der gælder for lufthavnene. Yderligere oplysninger fås ved henvendelse til: Luftfartstilsynet (Civil Aviation Authority) , Postboks 8050 Dep , N - 0031 Oslo , tlf. (47-23) 31 78 00.

2.3. Billetpriser

- Basisprisen for en enkeltbillet (fuldt fleksibel) må i det driftsår, der starter den 1. april 2000, ikke overstige 705 NOK.

- For hvert efterfølgende driftsår skal maksimumspriserne reguleres den 1. april i overensstemmelse med forbrugerprisindekset i den tolvmåneders periode, der slutter den 15. februar samme år, offentliggjort af Norges Statistik

(http://www.ssb.no/www-open/english/statistics_by_subject/).

- Luftfartsselskabet skal overholde de til enhver tid gældende aftaler om indenrigsflyvning og skal tilbyde de rabatter, som indgår i disse aftaler.

- Der skal tilbydes sociale rabatter i henhold til gældende praksis.

2.4. Kontinuitet

Antallet af flyvninger, der annulleres af årsager, som direkte kan tilskrives luftfartsselskabet, må ikke overskride 1,5 % af det planlagte antal flyvninger på årsbasis.

2.5. Samarbejdsaftaler

Efter en licitationsprocedure, der begrænser adgangen til ruten Fagernes-Oslo til et enkelt luftfartsselskab, gælder følgende betingelser:

Billetpriser

- Alle tilslutningsbilletpriser til/fra andre flyruter skal tilbydes på lige vilkår for alle luftfartsselskaber.

- Der kan hverken optjenes eller indløses bonuspoint fra bonusordninger.

Transfer-betingelser

- Alle betingelser opstillet af luftfartsselskabet i forbindelse med transfer af passagerer til eller fra andre luftfartsselskabers ruter, herunder tilslutningstider og gennemgående check-in af billetter og bagage, bør være objektive og ikke-diskriminerende.

3.

Yderligere oplysninger fås ved henvendelse til: Ministry of Transport and Communications PO Box 8010 Dep N - 0030 Oslo Tlf. (47-22) 24 82 41 fax (47-22) 24 95 72.

Dokumentationen er også tilgængelig på Internet:

http://www.odin.dep.no/sd/publ/publ.html/

BILAG

BILAG TIL INDFØRELSEN AF FORPLIGTELSE TIL OFFENTLIG TJENESTE HVAD ANGÅR RUTEFLYVNING MELLEM RØST-BODØ OG MELLEM FAGERNES-OSLO

JUSTERING AF PRODUKTION/TILBUDTE PLADSER - PRODUKTIONSJUSTERINGSKLAUSUL

1. Formålet med produktionsjusteringsklausulen

Formålet med produktionsjusteringsklausulen er at sikre, at operatørens pladskapacitet/tilbud af pladser tilpasses ændringer i markedsefterspørgslen. Såfremt der sker en markant stigning i passagertallet, så det overstiger de nedenfor specificerede grænser for andelen af solgte pladser på et hvilket som helst tidspunkt (passagermængdefaktoren), skal operatøren øge antallet af tilbudte pladser. På samme måde kan operatøren reducere de tilbudte pladser, hvis der sker et markant fald i passagertallet. Se nærmere i afsnit 3.

2. Perioder, hvor passagermængdefaktoren skal måles

Passagermængdefaktoren undersøges og fastsættes i perioderne fra og med 1. januar til og med 30. juni og fra og med 1. august til og med 30. november.

3. Betingelser for ændring af produktion/tilbudte pladser

3.1. Betingelser for forøgelse af produktion

3.1.1. Produktionen/antallet af tilbudte pladser skal øges, når den gennemsnitlige passagermængdefaktor på de enkelte ruter omfattet af forpligtelsen til offentlig tjeneste er over 70 %. Hvis den gennemsnitlige passagermængdefaktor på ovennævnte ruter overstiger 70 % i en hvilken som helst af perioderne omtalt i afsnit 2, skal operatøren øge produktionen/antallet af tilbudte pladser med mindst 10 % på disse ruter, senest fra starten af den næstfølgende IATA-trafiksæson. Produktionen/antallet af tilbudte pladser skal øges, således at den gennemsnitlige passagermængdefaktor ikke overstiger 70 %.

3.1.2. Når produktionen/antallet af tilbudte siddepladser øges i henhold til ovenstående, kan den nye produktion, såfremt operatøren ønsker det, udføres med luftfartøj med mindre pladskapacitet end angivet i den oprindelige licitation.

3.2. Betingelser for reduktion af produktionen

3.2.1. Produktionen/antallet af tilbudte pladser kan reduceres, når den gennemsnitlige passagermængdefaktor på de enkelte ruter omfattet af forpligtelsen til offentlig tjeneste er under 35 %. Hvis den gennemsnitlige passagermængdefaktor på ovennævnte ruter ligger under 35 % i en hvilken som helst af perioderne omtalt i punkt 2, kan operatøren reducere produktionen/antallet af tilbudte pladser med højst 25 % på disse ruter fra første dag efter afslutningen af ovennævnte perioder.

3.2.2. På ruter med over to daglige flyvninger i hver retning skal en reduktion af produktionen i overensstemmelse med 3.2.1 ske ved at begrænse antallet af flyvninger. Denne regel kan kun afviges, hvis operatøren anvender et luftfartøj med større pladskapacitet end det minimumskrav, der er angivet i indførelsen af forpligtelse til offentlig tjeneste. I så fald kan operatøren anvende et mindre luftfartøj, dog ikke med mindre pladskapacitet end minimumskravet angivet i indførelsen af forpligtelse til offentlig tjeneste.

3.2.3. På ruter med kun en eller to daglige flyvninger i hver retning kan en reduktion af antallet af tilbudte pladser kun ske ved anvendelse af luftfartøj med mindre pladskapacitet end angivet i indførelsen af forpligtelse til offentlig tjeneste.

4. Procedurer for ændringer i produktionen

4.1. Norges transport- og kommunikationsministerium har i henhold til loven ansvar for godkendelsen af operatørens forslag til fartplaner, herunder ændringer i produktionen. Der henvises til Norges transport- og kommunikationsministeriums cirkulære N-8/97, som indgår i licitationsmaterialet.

4.2. Hvis produktionen skal øges i henhold til 3.1, skal der indgås en fartplansaftale om den nye produktion/nye antal tilbudte pladser mellem operatøren og amtet (amterne) som den relevante administrative enhed.

4.3. Hvis der skal tilbydes ny produktion i overensstemmelse med 3.1, og der ikke kan opnås enighed mellem operatøren og amtet (amterne) som den relevante administrative enhed i henhold til 4.2, kan operatøren anmode om transport- og kommunikationsministeriets godkendelse i henhold til 4.1 af en ny fartplan for den nye produktion/det nye antal tilbudte pladser. Dette betyder ikke, at operatøren kan anmode om godkendelse af en fartplan, der ikke indebærer den krævede forøgelse af produktionen. Der skal ligge vægtige årsager til grund for fartplaner for en ny produktion/et nyt antal tilbudte pladser, der adskiller sig fra de betingelser, som amtet (amterne) som den relevante administrative enhed i henhold til 4.2 kan tilslutte sig, for at ministeriet kan godkende operatørens forslag.

5. Uændret økonomisk kompensation ved ændring af produktionen

5.1. Operatørens økonomiske kompensation forbliver uændret, når produktionen øges i henhold til 3.1.

5.2. Operatørens økonomiske kompensation forbliver uændret, når produktionen reduceres i henhold til 3.2.